Գրական լեզվի բանավոր տարբերակում էլ պետք է զանազանել պաշտոնական խոսակցությունների, զեկուցումների, դասախոսությունների, դաս պատասխանելու կամ քննություն հանձնելու բանավոր խոսքը, առօրեական, այսպես ասած՝ սովորական բանավոր խոսքից։ Եթե առաջինը այսպես թե այնպես գրական լեզվի պատճենն է լինում կամ ձգտում է դրան, ապա երկրորդը իր տարբերիչ առանձնահատկություններն ունի, որոնք հաճախ շատ ակնառու են լինում։